Document ID: 31977R0353

KOMISSION ASETUS (ETY) N:o 353/77 annettu 21 päivänä helmikuuta 1977 maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 28 artiklan,
sekä katsoo, että
eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on viimeksi muutettuna asetuksella (ETY) N:o 1530/76(4), 3 artiklan 1 kohdan kolmannen alakohdan nojalla jäsenvaltiolla on lupa maksaa tukea sellaiselle rasvattomalle maitojauheelle, joka on tuotettu sen alueella ja joka on denaturoitu tai käytetty rehuseosten valmistukseen toisen jäsenvaltion alueella,
jäsenvaltiot toimittavat säännöllisesti komissiolle tiedot sellaisista määristä rasvatonta maitojauhetta, joille on pyydetty tukea 31 päivänä tammikuuta 1969 annetun komission asetuksen (ETY) N:o 210/69(5), sellaisena kuin se on viimeksi muutettuna asetuksella (ETY) N:o 1984/74(6), 4 artiklan mukaisesti; jotta voitaisiin laatia täydellinen selonteko käytetyistä määristä, jäsenvaltioiden olisi ilmoitettava erikseen sellaiset määrät, jotka on jalostettu toisen jäsenvaltion alueella, mutta joille on maksettu tukea valmistajamaassa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 210/69 4 artiklan 1 kohdan A II alakohtaan seuraavasti:
a) a ja b alakohtaan seuraavat sanat: "lukuun ottamatta c alakohdassa tarkoitettuja määriä",
b) seuraava alakohta:
"c) sellaiset rasvattoman maitojauheen määrät, jotka on denaturoitu tai jalostettu rehuksi toisen jäsenvaltion alueella asetuksen (ETY) N:o 986/68 3 artiklan 1 kohdan kolmannen alakohdan mukaisesti, sekä jalostaneen jäsenvaltion."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklassa tarkoitetut tiedonannot tehdään taannehtivasti 1 päivä heinäkuuta 1976 lähtien.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 1977.

Labels: 12
18
17
15